पाएं अपने शहर की ताज़ा ख़बरें और फ्री ई-पेपरडाउनलोड करें
कानपुर. पुलिस पिकेट प्वॉइंट से 50 मीटर की दूरी पर बदमाशों ने शुक्रवार रात एचडीएफसी बैंक के एटीएम को तोड़ने का प्रयास किया। जब बदमाश एटीएम नहीं तोड़ सके, तो बगल में रखे चेक बॉक्स का ताला तोड़कर उसमें रखी सारी चेक लेकर फरार हो गए। जब गार्ड को इसकी भनक लगी, तो उसने तुरंत पुलिस और बैंक के ब्रांच मैनेजर को इसकी जानकारी दी। पुलिस इन बदमाशों की तलाश कर रही है।
गोविंदनगर थाना क्षेत्र के चावला मार्केट में एचडीएफसी बैंक का एटीएम है। शुक्रवार रात यहां तैनात गार्ड अनूप त्रिपाठी चौराहे पर अलाव ताप रहे थे। जब वह लौटे, तो देखा कि एटीएम में रखे चेक बॉक्स का ताला टूटा था।
सीसीटीवी फुटेज से तलाश
अनूप ने चेक बॉक्स का ताला टूटा होने की जानकारी पुलिस और बैंक मैनेजर को दी। गोविंदनगर थाने से सीओ विशाल और पुलिसकर्मी मौके पर पहुंचे। थाने के कार्यवाहक एसओ प्रदीप कुमार के मुताबिक सीसीटीवी फुटेज देखकर आरोपियों की तलाश की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva zho_Hant eng_Latn